นายกฯ เคาะโผนายพลสีกากี ลุ้น 3 รอง ผบ.ตร.เบียดชิงดำ 5 คน
จับตา-เก้าอี้ น.1,ผบ.ตร.ยันแต่งตั้งโยกย้าย บิ๊กสีกากี ระดับ ผบก.-รอง ผบ.ตร. ประจำปี 2562 เสร็จทันตามกรอบกำหนด เผยระดับรอง ผบ.ตร.ที่ว่างจากการเกษียณ 3 ตำแหน่ง มีชื่อผู้ช่วย ผบ.ตร. 3 ตัวเต็งเบียดขึ้นกันมันหยด อาทิ ศักดา ชื่นภักดี มนู เมฆหมอก และสุวัฒน์ แจ้งยอดสุข โดยมีวิษณุ ปราสาททองโอสถ และปิยะ อุทาโย เป็นตัวสอดแทรก ขณะที่ตำแหน่ง น.1 หัวหน้าตำรวจเมืองกรุง สมชาย พัชรอินโต เพื่อนร่วมรุ่น นรต.36 บิ๊กแป๊ะ กับภัคพงศ์ พงษ์เภตรา รุ่นน้อง นรต.38 มีชื่อลุ้นตำแหน่งสำคัญ ขึ้นอยู่กับใจนายกรัฐมนตรีที่จะมาเป็นประธานการประชุม ก.ตร. 29 ส.ค.นี้,จับตา 29 ส.ค. บิ๊กตู่นั่งหัวโต๊ะประชุม ก.ตร.แต่งตั้งโยกย้ายบิ๊กสีกากี วาระประจำปี 2562 เปิดเผยขึ้นเมื่อเวลา 10.30 น. วันที่ 21 ส.ค. ที่สำนักงานตำรวจแห่งชาติ พล.ต.อ.จักรทิพย์ ชัยจินดา ผบ.ตร.เปิดเผยหลังเป็นประธานประชุมการให้ข้อมูลประกอบการคัดเลือกแต่งตั้งข้าราชการตำรวจระดับ ผบก.-รอง ผบ.ตร.วาระประจำปี 2562 ว่า การประชุมครั้งนี้ให้ฝ่ายเลขาฯชี้แจงหลักเกณฑ์ต่างๆรวมถึงกฎ ก.ตร.ว่าด้วยการแต่งตั้ง โดยจะมี รอง ผบ.ตร.ว่าง 3 ตำแหน่ง ผู้ช่วย ผบ.ตร. 6 ตำแหน่ง ผบช.ประมาณ 10 ตำแหน่ง ระดับ พล.ต.ต.ตัวเลขยังไม่แน่นอน ต้องหักในส่วนของอันดับอาวุโส 33 เปอร์เซ็นต์ด้วย น่าจะอยู่ที่ประมาณ 40-50 ตำแหน่ง และยังมีสับเปลี่ยนหมุนเวียนตำแหน่งตามวงรอบ วันนี้เป็นเพียงการชี้แจงกรอบคุณสมบัติ ความเหมาะสมผู้ที่จะได้รับการแต่งตั้งในแต่ละ บช. ส่วน ผบช.ท่านใดจะให้ข้อเสนอแนะอย่างไร ยินดีรับฟัง การจัดอันดับอาวุโส บช.กำลังพล ได้ทำหนังสือเวียนแจ้งยัง บช.ต่างๆให้รับทราบก่อนหน้านี้แล้ว พร้อมกำหนดระยะเวลาในการอุทธรณ์กรณีที่มีผู้ไม่เห็นด้วย ในประเด็นดังกล่าวสรุปเรียบร้อยหมดแล้ว ส่วนการแต่งตั้งในวาระนี้ กฎ ก.ตร.กำหนดให้แล้วเสร็จภายในวันที่ 31 ส.ค. คาดว่าน่าจะเสร็จทันตามกรอบที่กำหนด คาดว่าภายในสัปดาห์หน้าน่าจะกำหนดวันประชุม ก.ตร.ในวาระการแต่งตั้งครั้งนี้,มีรายงานว่า ในการแต่งตั้งโยกย้ายนายตำรวจระดับ ผบก.-รอง ผบ.ตร. วาระประจำปี 2562 ตำแหน่งรอง ผบ.ตร.เกษียณอายุ มี 3 ตำแหน่ง ผู้ช่วย ผบ.ตร. 3 ตำแหน่ง ผบช. 12 ตำแหน่ง รอง ผบช. 32 ตำแหน่ง และ ผบก.44 ตำแหน่งโดยระดับรอง ผบ.ตร.ว่าง 3 ตำแหน่ง จากเกษียณราชการของ พล.ต.อ.เฉลิมเกียรติ ศรีวรขาน นรต.รุ่น 35 พล.ต.อ.ศรีวราห์ รังสิพราหมณกุล นรต.รุ่น 35 และ พล.ต.อ.รุ่งโรจน์ แสงคร้าม นรต.รุ่น 34 ผู้คาดว่าจะมีชื่อเป็นรอง ผบ.ตร. ได้แก่ 1.พล.ต.ท.ศักดา ชื่นภักดี นรต.รุ่น 36 สาย พล.ต.อ.พัชรวาท วงษ์สุวรรณ อดีต ผบ.ตร. น้องชาย พล.อ.ประวิตร วงษ์สุวรรณ รองนายกรัฐมนตรี 2.พล.ต.ท.มนู เมฆหมอก นรต.รุ่น 38 อดีตนายเวร พล.ต.อ.สันต์ ศรุตานนท์ อดีต ผบ.ตร. และ 3.พล.ต.ท.สุวัฒน์ แจ้งยอดสุข นรต.รุ่น 36 มือสืบสวนสอบสวนคดีสำคัญ และร่วมทีมคลี่คลายคดีระเบิดป่วนเมืองหลวงครั้งล่าสุด,สำหรับ พล.ต.ท.สุวัฒน์ เป็นเพื่อนร่วมรุ่น พล.ต.อ.จักรทิพย์ และเตรียมทหารรุ่น 20 รุ่นเดียวกับ พล.อ.อภิรัชต์ คงสมพงษ์ ผบ.ทบ.เข้ามารับผิดชอบงานด้านความมั่นคง เบียดกับ พล.ต.ท.วิษณุ ปราสาททองโอสถ และ พล.ต.ท.ปิยะ อุทาโย นรต.รุ่น 38 เตรียมทหารรุ่น 22 ทำหน้าที่โฆษก ตร. และรับผิดชอบงาน จิตอาสา เป็นผู้ที่จะเป็นตัวช่วยในการประชุม ก.ตร. และการบริหารงานระดับ ตร.ระดับผู้ช่วย ผบ.ตร.ว่าง 6 ตำแหน่ง คาดว่ามีชื่อ พล.ต.ท.วิรุฬห์ เอี่ยมไพจิตร์ จตร. (หน.จต.) นรต.รุ่น 35 อาวุโสอันดับ 1 พล.ต.ท.ไกรบุญ ทรวดทรง ผบช.สยศ. นรต.รุ่น 39 ทำงาน จิตอาสา พล.ต.ท.สราวุฒิ การพานิช ผบช.ส. พล.ต.ท.ชินภัทร สารสิน ผบช.ปส. พล.ต.ท.จารุวัฒน์ ไวศยะ ผบช.กมค. นรต.รุ่น 37 พล.ต.ท.เพิ่มพูน ชิดชอบ จตร. (สบ 8) น้องชายนายเนวิน ชิดชอบ โดยมีชื่อ พล.ต.ท.กิตติพงษ์ เงามุข ผบช.สกพ. นรต.รุ่น 36 สอดแทรก,สำหรับระดับ ผบช. ที่ว่าง 18 ตำแหน่ง ในส่วนของ ผบช.น.หัวหน้าตำรวจเมืองกรุง หัวใจหลักที่ต้องการนายตำรวจพิเศษมีความขยันเข้ามารับตำแหน่งนี้ มีชื่อ พล.ต.ท.สมชาย พัชรอินโต ผบช.รร.นรต. เพื่อนร่วมรุ่น นรต.36 ผบ.ตร. เบียดกับ พล.ต.ต.ภัคพงศ์ พงษ์เภตรา รอง ผบช.น. นรต.รุ่น 38 ที่รับผิดชอบงานความมั่นคงร่วมกับ พล.ต.ท.ศรีวราห์ รังสิพราหมณกุล รอง ผบ.ตร. ขณะที่ พล.ต.ท.อำพล บัวรับพร ผบช.ภ.1 นรต.38 ยังครบเครื่องงานในพื้นที่อยู่ที่เดิม โยก พล.ต.ท.ธนา ชูวงษ์ ผบช.ภ.7 นรต.รุ่น 42 คนสนิท พล.ต.อ.พัชรวาท วงษ์สุวรรณ อดีต ผบ.ตร. ขยับมาคุมพื้นที่ ผบช.ภ.2,พล.ต.ท.พูลทรัพย์ ประเสริฐศักดิ์ ผบช.ภ.3 นรต.รุ่น 35 อยู่ที่เดิม พล.ต.ท.สุรชัย ควรเตชะคุปต์ ผบช.ภ.4 นรต.รุ่น 36 ได้ผลงานคดีเงินกู้นอกระบบ อยู่ที่เดิม พล.ต.ท. มนตรี สัมบุณณานนท์ ผบช.ภ.5 นรต.รุ่น 34 อยู่ที่เดิม พล.ต.ต.ภาณุรัตน์ หลักบุญ รอง ผบช.น. นรต.รุ่น 41 อดีตผู้ช่วยนายเวร พล.ต.อ.พัชรวาท วงษ์สุวรรณ อดีต ผบ.ตร. ได้แรงดัน ร.ต.อ.ธรรมนัส พรหมเผ่า รมช.เกษตรฯเพื่อนร่วมรุ่นเตรียมทหาร 25 คุมพื้นที่ภาคเหนือตอนล่าง ผบช.ภ.6 แทน พล.ต.ท.สุธีร์ เนรกัณฐี ผบช.ภ.6 ที่ครบวาระเกษียณอายุราชการ,พล.ต.ต.กฤษณะ ทรัพย์เดช รอง ผบช.ภ.7 นรต.รุ่น 36 ขยับเป็น ผบช.ภ.7 พล.ต.ท.พงษ์วุฒิ พงษ์ศรี ผบช.ภ.8 นรต.รุ่น 36 อยู่ที่เดิม พล.ต.ท.รณศิลป์ ภู่สาระ ผบช.ภ.9 นรต.รุ่น 36 มือสืบสวนที่คุ้นเคยพื้นที่ต้องอยู่ประคองสถานการณ์จังหวัดชายแดนภาคใต้ พล.ต.ท.มนตรี ยิ้มแย้ม จตร. (สบ8) นรต.38 เป็น ผบช.ทท. เบียดกับ พล.ต.ต.ชวลิต แสวงพืชน์ รอง ผบช.ก. นรต.รุ่น 36 และ พล.ต.ท.อดิศร์ งามจิตสุขศรี ผบช.สงป. นรต.รุ่น 35 พล.ต.ท.สุทิน ทรัพย์พ่วง ผบช.ก. พล.ต.ท.สมพงษ์ ชิงดวง ผบช.สตม. พล.ต.ท.วิชิต ปักษา ผบช.ตชด. อยู่ที่เดิม,ในส่วนรอง ผบช. มีชื่อขึ้นเป็น ผบช.ใหม่ป้ายแดง อาทิ พล.ต.ต.สุรพล แก้วขาว รอง ผบช.ภ.3 นรต.36 ขยับเป็น ผบช.สยศ. พล.ต.ต.อาชวันต์ โชติกเสถียร รอง ผบช.ปส. นรต.36 มีชื่อเบียด พล.ต.ต.พรชัย เจริญวงศ์ รอง ผบช.ปส. นรต.รุ่น 38 เป็น ผบช.ปส. เช่นเดียวกับ พล.ต.ต.ชวลิต แสวงพืชน์ รอง ผบช.ก. นรต.36 พล.ต.ต.สุรพล แก้วขาว รอง ผบช.ภ.3 นรต.36 เป็น ผบช.สยศ., ,มีรายงานด้วยว่า พล.อ.ประยุทธ์ จันทร์โอชา นายกรัฐมนตรี จะมาเป็นประธานการประชุม ก.ตร.พิจารณาแต่งตั้งข้าราชการตำรวจระดับ รอง ผบ.ตร.จนถึง ผบก. ในบ่ายวันที่ 29 ส.ค. ที่ห้องประชุม 1 ตร. โดย พล.ต.อ.จักรทิพย์ ชัยจินดา ผบ.ตร. เป็นผู้นำเสนอบัญชี
ผบ.ตร.ยันแต่งตั้งโยกย้าย บิ๊กสีกากี ระดับ ผบก.-รอง ผบ.ตร. ประจำปี 2562 เสร็จทันตามกรอบกำหนด เผยระดับรอง ผบ.ตร.ที่ว่าง
แต่งตั้งโยกย้าย,ผบก.,รอง ผบ.ตร.,เกษียณ,โผนายพล,จักรทิพย์ ชัยจินดา,ข่าวหน้า1,ข่าวทั่วไป